Η Έκθεση «Περί Στροβόλου» λειτουργεί από τις 3/10 εώς 27/10/22, Δευτ. - Παρ. (8:30 - 13:30) - Δημοτικό Μέγαρο
2022-10-17 08:30 - 2022-10-21 13:30, 2022-10-10 08:30 - 2022-10-14 13:30, 2022-10-03 08:30 - 2022-10-07 13:30 (Europe/Athens) | Δημοτικό Μέγαρο Στροβόλου
Η Έκθεση Περί Στροβόλου θα παραμείνει ανοικτή για το κοινό από τη Δευτέρα 3/10/22 μέχρι και την Πέμπτη 27/10/22 κατά τις πρωινές ώρες 8:30-13:30, όπως είχε ανακοινωθεί.
(Η Έκθεση θα λειτουργεί μόνο από Δευτέρα μέχρι Παρασκευή)
Η είσοδος είναι ελεύθερη.
Για πληροφορίες: 22 470470

Συναυλία "Nostalgia - The Music Gala” με τη μουσική σχολή Musica Muntana, 15/10/22
2022-10-15 20:30 | Δημοτικό Θέατρο Στροβόλου, Cyprus
Ο Δήμος Στροβόλου συνεχίζει τις φθινοπωρινές εκδηλώσεις του με φιλανθρωπικό χαρακτήρα, με τη συναυλία «NOSTALGIA – THE MUSIC GALA», με τη μουσική σχολή «Musica Mundana», το Σάββατο 15 Οκτωβρίου 2022 και ώρα 20:30, στο Δημοτικό Θέατρο Στροβόλου.
Συμμετέχουν μεταξύ άλλων στο τραγούδι οι Γ. Λάρδου, Μ. Πιερέττη, Ν. Πισσίας, Ε. Χαραλάμπους, Α. Κωνσταντινίδου, Χ. Θεοδότου και Μ. Ποντίκης.
Διευθύνει ο Κωνσταντίνος Δημηνάκης ενώ την καλλιτεχνική επιμέλεια έχει η Γιάννα Θαλασσινού.
Το πρόγραμμα περιλαμβάνει ορχηστρικά και σολιστικά έργα από κλασικό, έντεχνο ελληνικό, jazz και μοντέρνο ρεπερτόριο.
Για πληροφορίες και εισιτήρια:

Τιμή εισιτηρίου: 5 ευρώ
Όλα τα έσοδα από την πώληση των εισιτηρίων θα διατεθούν για την ενίσχυση του 76ου Συστήματος Προσκόπων Κύπρου (Αρ. άδειας Εράνου 53/20).
Χορηγοί επικοινωνίας:

7ο Φεστιβάλ Βιβλίου Λευκωσίας, 13-16 Οκτωβρίου 2022 - Πάρκο Ακρόπολης
2022-10-13 10:00 - 2022-10-16 22:00 | Πάρκο Ακροπόλεως
Αναβολή ορισμένων εκδηλώσεων του Nicosia Book Fes

Το Nicosia Book Fest έρχεται για 7η συνεχή χρονιά στις 13 – 16 Οκτωβρίου 2022 στο Πάρκο Ακρόπολης στον Στρόβολο, με στόχο την ανάδειξη της αξίας του βιβλίου στην κυπριακή κοινωνία και την προώθηση της φιλαναγνωσίας.
Διοργανωτής είναι το Ινστιτούτο Ερευνών Προμηθέας ενώ το φεστιβάλ στηρίζουν, ανάμεσα σε άλλους, το Γραφείο Τύπου και Πληροφοριών, ο Οργανισμός Νεολαίας Κύπρου και ο Δήμος Στροβόλου.
Στο φετινό φεστιβάλ, θα συμμετέχουν πέραν των 50 οργανισμών με περίπτερα – εκδοτικοί οίκοι, βιβλιοπωλεία, ενώσεις συγγραφέων, πανεπιστήμια, βιβλιοθήκες, ξένα πολιτιστικά ιδρύματα και πρεσβείες – θα παρουσιαστούν πέραν των 40 συγγραφέων στις διάφορες σκηνές παρουσιάσεων – λογοτεχνική και παιδική – θα γίνουν εκπαιδευτικά εργαστήρια, ενώ στην κεντρική σκηνή του Φεστιβάλ θα παρουσιαστούν μουσικές και θεατρικές παραστάσεις. Επιπρόσθετα στο χώρο του Φεστιβάλ θα λειτουργήσουν ειδικά περίπτερα για συγγραφείς στα οποία μπορούν να παρουσιάζουν τα έργα τους στο κοινό, ενώ σε πολλά περίπτερα βιβλιοπωλείων και εκδοτών θα υπάρχει ειδικό πρόγραμμα για την παρουσία άλλων συγγραφέων. Συνολικά, με βάση και την προηγούμενη εμπειρία, η συμμετοχή συγγραφέων στο Φεστιβάλ αναμένεται να ξεπεράσει τα 150 άτομα.
Επιπρόσθετα, οι παρουσιάσεις θα οπτικογραφηθούν για να προστεθούν στο ψηφιακό αποθετήριο που δημιουργήθηκε τα προηγούμενα χρόνια και το οποίο φιλοξενεί τις παρουσιάσεις του Φεστιβάλ. Με αυτό τον τρόπο θα υπάρχει πολλαπλασιαστικό αποτέλεσμα και θα δοθεί μεγαλύτερη ώθηση στο έργο των συγγραφέων που θα παρουσιαστούν στο φετινό Φεστιβάλ.
Το Φεστιβάλ θα λειτουργήσει στις 13-14 Οκτωβρίου 2022 για τις Παράλληλες Δράσεις – Εργαστήρια, ενώ στις 15-16 Οκτωβρίου 2022 από τις 10:00 π.μ. μέχρι και τις 10:00 μ.μ. με το σύνολο των δράσεων του διημέρου και την ταυτόχρονη λειτουργία των περιπτέρων των συμμετεχόντων οργανισμών, εκδοτικών οίκων και βιβλιοπωλείων.
Η είσοδος στο φεστιβάλ και η συμμετοχή σε όλες τις δράσεις είναι εντελώς δωρεάν.
Για περισσότερες πληροφορίες παρακαλώ επικοινωνήστε στο nicosiabookfestival@gmail.com ή ενημερωθείτε εδώ www.nicosiabookfest.com
Για το Event πατήστε εδώ.

Πρόγραμμα (Ελληνικά | Αγγλικά )

Δωρεάν Βιωματικά Εργαστήρια με θέμα τη ψυχική υγεία και τη διατροφή
2022-10-08 10:00 | Δημοτική Βιβλιοθήκη Στροβόλου
Ο Δήμος Στροβόλου, μέσω του Γραφείου Εθελοντισμού και Ενεργού Πολίτη, διοργανώνει σειρά βιωματικών εργαστηρίων με θέμα τη ψυχική υγεία και τη διατροφή, με στόχο την ενδυνάμωση των συμμετεχόντων, την ενημέρωση και την επιμόρφωση του κοινού για τα εν λόγω θέματα, την καλλιέργεια ενσυναίσθησης και άλλων δεξιοτήτων αλλά και για την περαιτέρω εμψύχωση των συμμετεχόντων.
Οι εισηγήτριες των εργαστηρίων είναι η διατροφολόγος Νάσια Μεϊτανή και η ψυχολόγος Χριστίνα Ζαβού, οι οποίες επί σειρά ετών δραστηριοποιούνται στην περιοχή του Δήμου Στροβόλου, παρέχοντας υποστήριξη σε ευάλωτες ομάδες του πληθυσμού, με έντονη εθελοντική δράση προσφοράς προς την κοινότητα.
Το πρώτο εργαστήρι της σειράς, με τίτλο:
«Η Διατροφή του Σήμερα μέσα από τον Ψυχοσυναισθηματικό κόσμο μας, μετά την πανδημία» θα πραγματοποιηθεί το Σάββατο 8 Οκτωβρίου, στις 10:00 π.μ. στην υπόγεια αίθουσα σεμιναρίων της Δημοτικής Βιβλιοθήκης (Αρχιεπισκόπου Κυπριανού 34).
Δήλωση συμμετοχής απαραίτητη εδώ.

Παρουσίαση του Παιδικού Μουσικού Παραμυθιού «ΝΤΕΟΝ ΤΟ ΑΚΟΡΝΤΕΟΝ» της Κλεοπάτρας Χαραλάμπους, μαέστρου της Παιδικής Χορωδίας Μικρών Εθελοντών Δήμου Στροβόλου, 7/10/22
2022-10-07 19:00 | Δημοτικό Μέγαρο Στροβόλου

Ο Δήμος Στροβόλου στηρίζει την Ημερίδα του Ευρωπαϊκού Έργου SKILLS4PARENTS-Δεξιότητες για Γονείς, 7/10/22
2022-10-07 18:00 - 20:00 | Πολιτιστικό Κέντρο Στροβόλου

Κωμωδία «Μακρυκωσταίοι και Κοντογιώργηδες», των Αλέκου Σακελλάριου & Χρήστου Γιαννακόπουλου, από τον ΘΟΚ, 6/10/22
2022-10-06 20:30 | Δημοτικό Θέατρο Στροβόλου, Cyprus
Η κωμωδία «Μακρυκωσταίοι και Κοντογιώργηδες» των Αλέκου Σακελλάριου και Χρήστου Γιαννακόπουλου, σε σκηνοθεσία/διασκευή Παναγιώτη Λάρκου, ανεβαίνει από τον ΘΟΚ στο Δημοτικό Θέατρο Στροβόλου την Πέμπτη 6 Οκτωβρίου και ώρα 20:30, στο πλαίσιο των φθινοπωρινών εκδηλώσεων του Δήμου Στροβόλου.
Παίζουν οι Πέτρος Γιωρκάτζης, Παναγιώτης Λάρκου, Μιχάλης Καζάκας, Ηλιάνα Κάκκουρα, Νάγια Τ. Καρακώστα, Μιχάλης Μουστάκας, Ονησίφορος Ονησιφόρου, Βασίλης Χαραλάμπους και Άγγελος Χατζημιχαήλ
Σκηνικά-Κοστούμια: Εδουάρδος Γεωργίου
Μουσική: Δημήτρης Σπύρου
Χορογραφία-Κίνηση: Άννη Χούρη
Βοηθός σκηνογράφος-ενδυματολόγος: Ελένη Ιωάννου
Σχεδιασμός φωτισμών: Γεώργιος Κουκουμάς

Τιμή εισιτηρίου: €5
Όλα τα έσοδα από την πώληση των εισιτηρίων θα διατεθούν για την ενίσχυση του Παγκύπριου Συνδέσμου Σύνδρομο Down (Αρ. Άδειας Εράνου: 53/22)
Για πληροφορίες και εισιτήρια:

Χορηγοί επικοινωνίας:

Λίγα λόγια για το έργο:
Μια παλιά οικογενειακή βεντέτα στοιχειώνει τις ζωές δύο απλών ανθρώπων που δεν γνωρίζονται μεταξύ τους: του Θωμά Μακρυκώστα και του Στέλιου Κοντογιώργη. Το μίσος αναζωπυρώνεται και οι δύο ήρωες δέχονται οικογενειακές πιέσεις για να αναλάβουν το χρέος της αντεκδίκησης. Διασταυρώνονται κατά τύχη σε ένα ξενοδοχείο στην Αθήνα, κι έτσι η αόρατη διαμάχη γίνεται ορατή. Θα καταφέρουν να βγουν αλώβητοι από αυτό το ξέφρενο αλληλοκυνηγητό και να γράψουν στο χιόνι την παλιά έχθρα.

Εκδήλωση μνήμης και τιμής για τον Σταυραετό του Μαχαιρά Γρηγόρη Αυξεντίου «Χαλάλιν της πατρίδας μου ο Γιος μου η Ζωή μου», 5/10/22
2022-10-05 20:30 | Δημοτικό Θέατρο Στροβόλου, Cyprus
Μουσική παράσταση «Χαλάλιν της Πατρίδας» για τον Σταυραετό του Μαχαιρά Γρηγόρη Αυξεντίου
Ο Δήμος Στροβόλου παρουσιάζει την παράσταση «Χαλάλιν της Πατρίδας, ένα αφιέρωμα στον ήρωα Γρηγόρη Αυξεντίου, με το σχήμα «Μουσικοί Συνοδοιπόροι», την Τετάρτη, 5 Οκτωβρίου 2022 και ώρα 20:30, στο Δημοτικό Θέατρο Στροβόλου.
Η παράσταση περιλαμβάνει τραγούδια συνοδευόμενα από ποιήματα που γράφτηκαν για τον μεγάλο Ήρωα, εμπνευσμένα από τη θυσία του, καθώς και αποσπάσματα από τον «Αποχαιρετισμό» του Γιάννη Ρίτσου.
Η είσοδος είναι ελεύθερη. Για πληροφορίες τηλ. 22470470
Χορηγοί Επικοινωνίας:

Θέατρο Σκιών «Ο καραγκιόζης δάσκαλος» σε συνεργασία με τις υπεραγορές MAS, 30/9/2022 | 20:00
2022-09-30 20:00 | Πάρκο Ακροπόλεως
﻿﻿

Συναυλία με τη Χορωδία «Η Φωνής της Κερύνειας» με σολίστ τον Κύρο Πατσαλίδη, με την ευκαιρία της συμπλήρωσης 200 χρόνων από την Ελληνική Επανάσταση, 28/9/22
2022-09-28 19:30 | Δημοτικό Θέατρο Στροβόλου, Cyprus

Παράσταση του έργου «Φωτεινή» της Ευρυδίκης Περικλέους Παπαδοπούλου, 26/9/22
2022-09-26 20:30 | Δημοτικό Θέατρο Στροβόλου, Cyprus
Ο Δήμος Στροβόλου παρουσιάζει το έργο «Φωτεινή», της Ευρυδίκης Περικλέους Παπαδοπούλου, με τη θεατρική ομάδα «Σόλο για Τρεις», τη Δευτέρα 26 Σεπτεμβρίου και ώρα 20:30, στο Δημοτικό Θέατρο Στροβόλου.
Ένα έργο εμπνευσμένο από τη Μικρασιατική καταστροφή, σε σκηνοθεσία Μαρίας Καρσερά.
Διάθεση εισιτήριων:

Όλα τα έσοδα από την πώληση των εισιτηρίων θα διατεθούν για την ενίσχυση του Αρμενικού Συνδέσμου Μέριμνας (αρ. άδειας εράνου: 53/22).
Χορηγοί επικοινωνίας:

Λίγα λόγια για το έργο:

Η συγγραφέας αντικρίζει τον κόσμο μετά τη Μικρασιατική Καταστροφή μέσα από τον έρωτα και την αγάπη, μέσα από την υπομονή και την επιμονή των ανθρώπων να επιβιώσουν, να ζήσουν σε ξένη γη συνδεδεμένοι με τις παραδόσεις και την Ιστορία τους, ώστε η ζωή τους να έχει ουσία και νόημα. Το έργο ακολουθεί τη Φωτεινή να καταφέρνει να γλυτώσει μαζί με την κορούλα της τη σφαγή που διαδραματίζεται στην προκυμαία του λιμανιού της Σμύρνης, καταφέρνοντας, μέσα σε ένα ψαροκάικο, να διαφύγει στην Κύπρο και να καταλήξει στην πόλη της Λάρνακας, όπου εκεί στεριώνει τη ζωή της.
Το έργο εξελίσσεται στη δεκαετία του ’50 στην αποικιοκρατούμενη τότε, Λάρνακα, μαζί με την εγγονή της την Ευαγγελία, αφού η κόρη της Φωτεινής πεθαίνει στη γέννα. Ένας νεαρός Αρμένιος, ο Αράμ, ταρακουνάει τα ήσυχα νερά της μονότονης και σκληρής ζωής των δύο γυναικών, αποκαλύπτοντας θαμμένα μυστικά, αναμνήσεις που ενταφιάστηκαν, κειμήλια που ασφυκτιούν στα συρτάρια ενός σκονισμένου παλαιοπωλείου.
Την παράσταση θα πλαισιώσουν οι καταξιωμένοι ηθοποιοί Έρικα Μπεγέτη, Χριστιάνα Λάρκου, Χάρης Αττώνης σε ένα σκηνικό χώρο που θα φιλοτεχνήσει η Θέλμα Κασουλίδου κάτω από τη φωτιστική επίβλεψη της έμπειρης Καρολίνας Σπύρου. Τη μουσική συνθέτει και ερμηνεύει επί σκηνής ο Γιώργος Καλογήρου.

Επετειακή Συναυλία «Τα Τραγούδια της Μικράς Ασίας», 23/9/22
2022-09-23 20:30 | Δημοτικό Θέατρο Στροβόλου, Cyprus
Ο Δήμος Στροβόλου παρουσιάζει την Επετειακή συναυλία «Τα Τραγούδια της Μικράς Ασίας» , την Παρασκευή 23/9/22 και ώρα 20:30 στο Δημοτικό Θέατρο Στροβόλου, με αφορμή τη συμπλήρωση 100 χρόνων από τη Μικρασιατική Καταστροφή.
Στο τραγούδι οι καταξιωμένοι Κύπριοι τραγουδιστές Αννίτα Κωνσταντίνου, Δημήτρης Μεσημέρης και Δημήτρης Σουρουλλάς, υπό τη διεύθυνση του Μιχάλη Μέσσιου.
Συμμετέχει, επίσης, η Βερόνικα Αλωνεύτου στο σαντούρι, ενώ τις χορογραφίες έχει επιμεληθεί η σχολή χορού Dance Academy Cyprus.

Διάθεση εισιτήριων:

Uriah Heep Live στο Δημ.Θέατρο Στροβόλου, 22/9/22
2022-09-22 20:00 | Δημοτικό Θέατρο Στροβόλου, Cyprus
Οι θρύλοι του κλασικού ροκ “Uriah Heep “ έρχονται στη Λευκωσία για να γιορτάσουν την επέτειο της 50ετούς πορείας τους με ένα τρίωρο σόου, για πρώτη φορά στην ιστορία τους! Οι δημιουργοί πολλών εμβληματικών τραγουδιών, μεταξύ των οποίων τα Easy Living και July Morning, θα ερμηνεύσουν όλες τις επιτυχίες τους και θα βρίσκονται στις 22 Σεπτεμβρίου 2022 και ώρα 20:00 στο Δημοτικό Θέατρο Στροβόλου.
Για εξασφάλιση εισιτηρίων στο διαδίκτυο από SoldOut tickets

Μουσική βραδιά στον προσφυγικό οικισμό Στρόβολος ΙΙΙ - Πλατεία Παλιγγενεσίας, 21/9/22
2022-09-21 20:00 | Πλατεία Παλιγενεσίας

Εκδήλωση μνήμης και τιμής για τον Νίκο Α. Ρολάνδη, για τη δωρεά μέρους της προσωπικής συλλογής βιβλίων του στη Δημοτική Βιβλιοθήκη Στροβόλου, 20/9/22
2022-09-20 08:00 | Δημοτική Βιβλιοθήκη Στροβόλου
Προσκαλείστε σε εκδήλωση μνήμης και τιμής
για τον Νίκο Α. Ρολάνδη
για τη δωρεά μέρους της προσωπικής συλλογής βιβλίων του
στη Δημοτική Βιβλιοθήκη Στροβόλου,
την Τρίτη 20 Σεπτεμβρίου 2022 και ώρα 19:00,
στο Πολιτιστικό Κέντρο Στροβόλου
(Αρχ. Κυπριανού 34)
Π.Α. μέχρι την Παρασκευή 16/9/2022
Τηλ: 22 591900
Από τον Δήμο Στροβόλου και την οικογένεια του μ. Νίκου Ρολάνδη

Θα ακολουθήσει ξενάγηση στη Δημοτική Βιβλιοθήκη
και παρουσίαση του χώρου όπου θα φιλοξενούνται τα βιβλία.

Εγκαίνια Έκθεσης «Περί Στροβόλου», 16/9/22
2022-09-16 19:30 | Δημοτικό Μέγαρο Στροβόλου

Mουσική βραδιά στον προσφυγικό οικισμό Στρόβολος ΙΙ - εκκλησία Αγίου Σπυρίδωνα, 14/9/22
2022-09-14 20:00 | Προαύλιο εκκλησίας Αγίου Σπυρίδωνα, Κύπρος

Εγκαίνια Μουσείου Εθνομάρτυρα Αρχιεπισκόπου Κύπρου Κυπριανού, 11/9/22 και ώρα 18:30, έναντι Ι.Ν. Παναγίας Χρυσελεούσας
2022-09-11 18:30 | Ιερός Ναός Παναγιάς Χρυσελεούσας
Η Ιερά Αρχιεπισκοπή Κύπρου και ο Δήμος Στροβόλου είναι στην ευχάριστη θέση να ανακοινώσουν ότι την Κυριακή 11 Σεπτεμβρίου 2022 στις 18:30 μ.μ. θα ανοίξει τις πύλες του για το κοινό, για πρώτη φορά το Μουσείο Εθνομάρτυρα Αρχιεπισκόπου Κυπριανού, έναντι του Ι.Ν. της Παναγίας Χρυσελεούσας στον ιστορικό πυρήνα Στροβόλου.
Στο Μουσείο φιλοξενούνται εκθέματα που αποτελούν αναπόσπαστο κομμάτι της ιστορίας του Στροβόλου και της μνήμης των κατοίκων του, οι οποίοι τα διαφύλαξαν δια μέσου των αιώνων. Στο Μουσείο εκτός από ευάριθμα, αλλά σημαντικά διασωθέντα κειμήλια που σχετίζονται με τον Αρχιεπίσκοπο Κυπριανό, εκτίθεται σημαντικός αριθμός αντικειμένων, τα οποία προέρχονται από τις ιστορικές εκκλησίες του Στροβόλου, την Παναγία Χρυσελεούσα και τον Άγιο Γεώργιο.
Παράλληλα, ανάμεσα στα εκθέματα ξεχωρίζουν ο πίνακας του Ιωάννη Κισσονέργη «Η Θεοτόκος Ελεούσα Στροβόλου» (1949) και το χειρόγραφο «Βραβείον ζώντων και τεθνεώτων ορθοδόξων χριστιανών» του Στροβόλου (1792), στο οποίο αναγράφονται από τον ιερομόναχο Θεοφάνη τα ονόματα των οικογενειών του Στροβόλου, μεταξύ αυτών και της οικογένειας του αρχιεπισκόπου Κυπριανού.

ΑΠΟ ΤΟΝ ΔΗΜΟ ΣΤΡΟΒΟΛΟΥ
6 Σεπτεμβρίου 2022

Εγκαίνια Έκθεσης «Η κουλτούρα του κουβανέζικου tobacco», σε συνεργασία με την Πρεσβεία της Κούβας, 9/9/22
2022-09-09 19:00 | Πολιτιστικό Κέντρο Στροβόλου

Τιμητική εκδήλωση για τον χαράκτη Χαμπή Τσαγγάρη με την ευκαιρία της έκδοσης του δίτομου έργου του "Χαμπής ο Χαράκτης", 8/9/22
2022-09-08 08:00 | Πολιτιστικό Κέντρο Στροβόλου

Μουσική βραδιά στον προσφυγικό οικισμό Κόκκινες - προαύλιο της εκκλησίας Απ. Λουκά, 6/9/22
2022-09-06 20:00 | Ι.Ν. Αποστόλου Λουκά Προσφυγικό Οικισμό «Κόκκινες, Κύπρος

Οι «Παπιγιόν Band» έρχονται στο Πάρκο Ακρόπολης, στο πλαίσιο του θερινού μουσικού φεστιβάλ του Δήμου Στροβόλου, 8/7/22
2022-07-08 20:30 | Πάρκο Ακροπόλεως
Για το αναλυτικό πρόγραμμα των θερινών συναυλιών πατήστε εδώ.

Συναυλία με τη Συμφωνική Μπάντα Δήμου Στροβόλου – Ευρωπαϊκού Πανεπιστημίου Κύπρου, 5/7/22
2022-07-05 19:00 | Πολιτιστικό Κέντρο Στροβόλου

«Τραγουδώ» για έναν σκοπό», Συναυλία με τη Χορωδία «Μικροί Εθελοντές» Δήμου Στροβόλου και τη μουσική σχολή Music Moments, 1/7/22
2022-07-01 19:00 | Πολιτιστικό Κέντρο Στροβόλου

Παρουσίαση βιβλίου «Κατακαλόκαιρο», της Ευαγγελίας Χαραλάμπους, 29/6/22
2022-06-29 19:30 | Πολιτιστικό Κέντρο Στροβόλου

Συναυλία «Ζητάτε να σας πω… Απ’ το Παρίσι στην Παλιά Αθήνα», με τη Βανέσσα Μεγαλέμου & τον Βασίλη Βουρβόπουλο, 28/6/22
2022-06-28 19:30 | Πολιτιστικό Κέντρο Στροβόλου

Ημερίδα με θέμα «Επιστήμη και Πολίτες: ενεργοί πολίτες στη διεξαγωγή, παραγωγή και αξιοποίηση της έρευνας» από τη Βιβλιοθήκη του Πανεπιστημίου Κύπρου και τη Δημοτική Βιβλιοθήκη Στροβόλου
2022-06-24 10:00 - 13:00 | Βιβλιοθήκη Στέλιου Ιωάννου -Πανεπιστήμιου Κύπρου
Η Βιβλιοθήκη Πανεπιστημίου Κύπρου, σε συνεργασία με τη Βιβλιοθήκη του Δήμου Στροβόλου, σας προσκαλούν σε ημερίδα που συνδιοργανώνουν με τίτλο:
«Επιστήμη και Πολίτες: ενεργοί πολίτες στη διεξαγωγή, παραγωγή και αξιοποίηση της έρευνας».
Η ημερίδα θα πραγματοποιηθεί την Παρασκευή 24 Ιουνίου 2022, ώρα 10:00 – 13:00 στο «Κέντρο Πληροφόρησης – Βιβλιοθήκη Στέλιος Ιωάννου» ( αμφιθέατρο LRC 012).

Συναυλία Ορχήστρας Εγχόρδων Δήμου Στροβόλου με την ευκαιρία της Παγκόσμιας Ημέρας Μουσικής, 23/6/22
2022-06-23 19:30 | Δημοτικό Μέγαρο Στροβόλου
ΠΡΟΣΚΛΗΣΗ
Συναυλία Ορχήστρας Εγχόρδων Δήμου Στροβόλου
με την ευκαιρία της Παγκόσμιας Ημέρας Μουσικής

Συμμετέχει η Χορωδία «Μικροί Εθελοντές» Δήμου Στροβόλου

Πέμπτη 23 Ιουνίου και ώρα 19:30
Φουαγιέ Δημοτικού Μεγάρου Στροβόλου
Διεύθυνση Ορχήστρας Εγχόρδων: Κούλης Λιμνιώτης
Διεύθυνση Χορωδίας: Κλεοπάτρα Χαραλάμπους
Είσοδος ελεύθερη
Για πληροφορίες: 22 470470
